Document ID: 32009R1154

ΚΑΝΟΝΙΣΜΌΣ (ΕΚ) αριθ. 1154/2009 ΤΗΣ ΕΠΙΤΡΟΠΉΣ
της 27ης Νοεμβρίου 2009
για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις κοινοτικές δασμολογικές ποσοστώσεις για ορισμένα γεωργικά προϊόντα και μεταποιημένα γεωργικά προϊόντα καταγωγής Ισραήλ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες Μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
Εκτιμώντας τα ακόλουθα:
(1)
Το 2008 συνήφθη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του κράτους του Ισραήλ σχετικά με αμοιβαία μέτρα ελευθέρωσης των συναλλαγών για τα γεωργικά προϊόντα, μεταποιημένα γεωργικά προϊόντα, ψάρια και αλιευτικά προϊόντα, την αντικατάσταση των πρωτοκόλλων 1 και 2, και των παραρτημάτων τους και τροποποιήσεων της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του κράτους του Ισραήλ, αφετέρου, εφεξής αποκαλούμενη «η συμφωνία», που εγκρίθηκε με την απόφαση 2009/855/ΕΚ του Συμβουλίου (2).
(2)
Η συμφωνία προβλέπει νέες δασμολογικές ποσοστώσεις για τα γεωργικά προϊόντα και τα μεταποιημένα γεωργικά προϊόντα καταγωγής Ισραήλ, καθώς και τις τροποποιήσεις των εν ισχύι δασμολογικών ποσοστώσεων που προβλέπονται για τα προϊόντα αυτά στον κανονισμό (ΕΚ) αριθ. 747/2001. Επιπλέον, δεν προβλέπει πλέον δασμολογικές παραχωρήσεις χορηγούμενες στο πλαίσιο ποσοτήτων αναφοράς.
(3)
Για την εφαρμογή των διατάξεων που αφορούν τις νέες δασμολογικές ποσοστώσεις, τις τροποποιήσεις των εν ισχύι δασμολογικών ποσοστώσεων και τη λήξη των ποσοτήτων αναφοράς, ο κανονισμός (ΕΚ) αριθ. 747/2001 πρέπει να τροποποιηθεί ανάλογα.
(4)
Για τον υπολογισμό των δασμολογικών ποσοστώσεων κατά το πρώτο έτος εφαρμογής, είναι σκόπιμο να προβλεφθεί, δυνάμει της συμφωνίας, ότι ο όγκος των δασμολογικών ποσοστώσεων, για τις οποίες η περίοδος ποσοστώσεων αρχίζει πριν από την ημερομηνία ενάρξεως ισχύος της συμφωνίας, θα πρέπει να μειωθεί αναλογικά με την περίοδο που διανύθηκε πριν από την ημερομηνία αυτή.
(5)
Επειδή η συμφωνία τίθεται σε ισχύ την 1η Ιανουαρίου 2010, ο παρών κανονισμός θα πρέπει να εφαρμοστεί από την ημερομηνία αυτή.
(6)
Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VII του κανονισμού (ΕΚ) αριθ. 747/2001 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Νοεμβρίου 2009.

Labels: 3
18
6